ਝਰੀ ਝਰਨਾ
ਝਰੀ ਝਰਨਾ ਭਾਰਤ ਦੇ ਕਰਨਾਟਕ ਰਾਜ ਵਿੱਚ ਚਿਕਮਗਲੂਰ ਜ਼ਿਲ੍ਹੇ ਵਿੱਚ ਮੁੱਲਿਆਨਾਗਿਰੀ ਅਤੇ ਬਾਬਾ ਬੁਦਨ ਗਿਰੀ ਦੇ ਨੇੜੇ ਇੱਕ ਝਰਨਾ ਹੈ। ਪਹਾੜਾਂ ਵਿੱਚ ਪੈਦਾ ਹੋਣ ਵਾਲਾ ਪਾਣੀ ਇੱਕ ਚੌੜੀ ਅਤੇ ਪਤਲੀ ਚਿੱਟੀ ਪਰਤ ਵਿੱਚ, ਖੜ੍ਹੀਆਂ ਚੱਟਾਨਾਂ ਉੱਪਰੋਂ ਡਿਗਦਾ ਹੈ। ਇਹ ਝਰਨਾ ਬੈਂਗਲੁਰੂ ਤੋਂ 267 ਕਿਲੋਮੀਟਰ ਅਤੇ ਚਿਕਮਗਲੂਰ ਤੋਂ 24 ਕਿਲੋਮੀਟਰ ਦੂਰ ਹੈ। ਕਦੂਰ ਜੰਕਸ਼ਨ ਸਭ ਤੋਂ ਨਜ਼ਦੀਕੀ ਰੇਲਵੇ ਸਟੇਸ਼ਨ (57 ਕਿ.ਮੀ.) ਹੈ ਅਤੇ ਮੰਗਲੁਰੂ ਹਵਾਈ ਅੱਡਾ ਸਭ ਤੋਂ ਨਜ਼ਦੀਕੀ ਹਵਾਈ ਅੱਡਾ (180 ਕਿਲੋਮੀਟਰ) ਹੈ। ਕਾਦੂਰ ਜਾਂ ਚਿਕਮਗਲੂਰ ਤੋਂ ਟੈਕਸੀਆਂ ਕਿਰਾਏ 'ਤੇ ਮਿਲ਼ ਸਕਦੀਆਂ ਹਨ, ਪਰ ਝਰਨੇ ਤੱਕ ਆਖਰੀ ਪੰਜ ਕਿਲੋਮੀਟਰ ਸਿਰਫ਼ ਜੀਪ ਰਾਹੀਂ ਹੀ ਪਹੁੰਚ ਕੀਤੀ ਜਾ ਸਕਦੀ ਹੈ।